Oubiedo

Oubiedo ó Oubiéu (an sturiano: Uviéu ó Uvieo, an spanhol: Oviedo) ye ua cidade spanhola i capital de l Percipado de las Stúrias. Ten la sue ourige na Alta Eidade Média (seclo VIII) ó antes i era chamada Ovetum. Ye un cunceilho sturiano, sendo la sue capital la cidade de miesmo nome, Uviéu, i ua parróquia de l dito cunceilho, que anclui la Uviéu capital.

Ye l centro quemercial, relegioso, admenistratibo i ounibersitairo de las Stúrias, i l lhar de la Junta Giral de l Percipado de las Stúrias, de las anstituiçones oufeciales sturianas, de la Ounibersidade de Uviéu, de l Museu de Belas Artes de las Stúrias, de ls Prémios Princesa de las Stúrias, i de la Arquidiocese de Uviéu. Ten l títalo de «mui nobre, mui lhial, benemérita, baliente, haróica i buona» que stá scrito ne l scudo de l cunceilho i nua traba de la façada de l eidefício de la casa de cunceilho. 

Uviéu ye l segundo cunceilho más poblado de las Stúrias cun 220.648 (INE 2016) habitantes i stá ancluído na ária cuntinental de las Stúrias, que ten mais de 860.000 pessonas, i ne l chamado uito sturiano.

Eisísten outras cidades cul mesmo nome, todas eilhas ne l cuntinente amaricano: na Baixa Califórnia, an Veracruz (México), ne l Paraguai, na República Dominicana, i na Flórida, ne ls Stados Ounidos.

 Galarie 

Catadorie:Stúrias
Catadorie:Munecípios de Spanha